
	Aktiwiteit 1: Informele Assessering
Voltooi die volgende aktiwiteit saam met 'n maat. 



Lees die onderstaande uittreksel en beantwoord dan die vrae wat volg.
	STATISTIEKE TOON DAT DUISENDE JONGMENSE IN PADONGELUKKE STERF
Suid-Afrika ervaar 'n ontstellende epidemie van sterftes onder sy jeug weens padongelukke. Tussen 2019 en 2021 is 'n totaal van 8 547 jongmense tussen die ouderdomme van 21 en 34 jaar op Suid-Afrikaanse paaie oorlede.   
Hierdie statistieke wat deur die Padverkeerbestuurskorporasie (PVBK) versamel is, het bekommernis onder lede van die publiek laat ontstaan.  Mense  word aangemoedig om meer waaksaam op die pad te wees, veiliger te bestuur en die verkeerswette strenger na te kom. 
Faktore wat tot die hoë aantal padsterftes onder die jeug bydra sluit volgehoue risiko-gedrag in, soos die weiering om veiligheidsgordels te gebruik, om te jaag en onder die invloed van alkohol te bestuur.

[Aangepas vanaf: https://www.iol.co.za/pretoria-news Toegangsdatum: 10 Mei 2023]



Vraag 1.1
Verskeie opsies word as moontlike antwoorde op die volgende vrae verskaf. Kies die korrekte antwoord en skryf slegs die letter (A-D) langs die vraagnommers (1.1.1 tot 1.1.3) neer, byvoorbeeld 1.1.4 D.

1.1.1	Sielkundige faktore behels ...
A. die emosionele aspekte van menswees. ()
B. mense, die gemeenskap en die publiek.
C. verskeie godsdienste of geloofstelsels. 
D. verskillende kulturele invloede of praktyke.


1.1.2	Watter van die volgende is NIE 'n voorbeeld van 'n ramp NIE?

A. 
©2024 Teenactiv                                                                           	1	                                               		  www.teenactiv.co.za
B. Erge storms en vloede
C. Industriële ongelukke
D. Dade van terrorisme
E. Motorongelukke en huisbrande ()

1.1.3	Watter EEN van die volgende kan help om ongelukke te voorkom?
A. Ontwerpverbetering  van stelsels en die implementering van veiligheidsmaatreëls. ()
B. Toegang tot behoorlike sanitasie, infrastruktuur en gesondheidsorg.
C. Die gebruik van alkohol of ander dwelmmiddels om beter te voel.
D. Om betrokke te raak by kulturele praktyke soos die weduwee-oorerwing.		   (3 x 1) (3)


Vraag 1.2

Beantwoord die volgende vrae deur die antwoord langs die vraagnommers te skryf (1.2.1 tot 1.2.3). Skryf jou antwoorde in volsinne.

1.2.1	Bespreek hoe menslike faktore soos moegheid en uitputting tot swak gesondheid of ongelukke kan lei.  													         (2 x 2) (4)
Moontlike antwoorde kan die volgende insluit:
· Moegheid kan kognitiewe funksies soos aandag/konsentrasie/geheue/besluitneming benadeel  () wat tot meer foute en verminderde situasiebewustheid kan lei. ()
· Uitputting kan ook motoriese vaardighede en reaksietyd beïnvloed, () wat dit moeiliker maak om vinnig en effektief op veranderende situasies te reageer. ()
· As mense moeg of uitgeput is, kan hulle meer geneig wees om risiko's te neem, () aangesien individue veiligheidsprotokolle kan ignoreer / die moontlike gevolge van hul optrede kan onderskat. ()
· Daar is 'n verhoogde kans om aan die slaap te raak terwyl jy swaar voertuie bestuur () as gevolg van 'n gebrek aan slaap/moegheid. ()

Enige TWEE van bogenoemde of enige relevante antwoorde vir TWEE punte elk.
(d.w.s. EEN punt vir die stelling en EEN punt vir die motivering)


1.2.2	Verduidelik hoe sielkundige, sosiale en godsdienstige/kulturele faktore mense se welstand kan
beïnvloed.    											         (3 x 2) (6)

Moontlike antwoorde kan die volgende insluit:
Sielkundige faktore:
· Hoë vlakke van stres en angs kan geestelike en fisiese gesondheid negatief beïnvloed, ()  aangesien die stres van werk / verhoudings / finansiële druk tot slapeloosheid / gemoedsversteurings / ander gesondheidskwessies kan lei. ()
· Individue wat trauma ervaar het, hetsy  as gevolg van mishandeling, geweld of oorlog, sukkel dikwels met simptome van post-traumatiese stresversteuring (PTSV), () wat hul daaglikse funksionering en verhoudings beïnvloed. ()
 
Sosiale faktore:
· Sosiale isolasie / eensaamheid () kan die risiko van depressie / angs / ander geestesgesondheidskwessies verhoog. ()
· Diskriminasie op grond van faktore soos ras / etnisiteit / geslagsidentiteit / seksuele oriëntasie () kan tot chroniese stres / lae selfbeeld / swak geestesgesondheid lei. ()
· Sosio-ekonomiese faktore soos armoede / werkloosheid / gebrek aan toegang tot hulpbronne () kan mense se welstand beïnvloed deur hul geleenthede vir onderwys, gesondheidsorg en sosiale deelname te beperk. () 

Godsdienstige en kulturele faktore:
· Kulturele houdings teenoor geestesgesondheid / hulpsoekende gedrag / uitdrukkings van emosies () kan beïnvloed hoe individue sielkundige nood waarneem / hanteer. ()
· Kulturele verwagtinge ten opsigte van gesinsrolle/hiërargie/verpligtinge () kan interpersoonlike verhoudings beïnvloed en tot stres/ondersteuning binne gesinne bydra. ()

Enige DRIE van bogenoemde of enige relevante antwoorde vir TWEE punte elk. 
(d.w.s. EEN punt vir die stelling en EEN punt vir die motivering)
 

1.2.3	Bespreek die impak op 'n jong volwassene indien hy/sy 'n motorongeluk veroorsaak het.          (1 x 2) (2)	

Hy / sy  kan ... 
· skok/skuld/berou oor sy optrede ervaar, () aangesien hulle kan besef dat die ongeluk voorkom kon word indien hulle meer oplettend was. ()
· beserings opdoen () wat wissel van geringe snye en kneusplekke tot ernstiger beserings soos gebreekte bene, besering aan die ruggraat, traumatiese breinbeserings of selfs sterftes. ()
· beserings opdoen wat tot langtermyn fisiese gestremdhede / chroniese pyn / uitgebreide mediese behandeling / rehabilitasie kan lei () wat hul lewensgehalte en vermoë om aan daaglikse aktiwiteite deel te neem / toekomstige doelwitte na te streef, beïnvloed. ()
· skuldgevoelens / berou / vrees / angs / depressie / post-traumatiese stresversteuring (PTSV) ervaar () wat hul geestelike welstand kan beïnvloed / professionele berading of terapie benodig om daardeur te werk. () 
· sosiale stigma / oordeel van portuurs / familielede / gemeenskappe ervaar () wat hul sosiale verhoudings / onafhanklikheid / gevoel van behoort kan beïnvloed. ()

Enige EEN van die volgende of enige relevante antwoord vir TWEE punte.
(d.w.s. EEN punt vir die stelling en EEN punt vir die motivering)

	Aktiwiteit 2: Refleksie
Voltooi die volgende aktiwiteit individueel. 



2.1	Hoe beïnvloed ekonomiese faktore soos toegang tot gesondheidsorg, voedsame kos en lewensomstandighede jou gesondheid en welstand? 

__________________________________________________________________________________________
__________________________________________________________________________________________
__________________________________________________________________________________________
__________________________________________________________________________________________
Leerders sal persoonlike reaksies op hierdie vraag hê.

